CELEX: 52008PC0717
Language: et
Date: 2008-10-30
Title: Ettepanek: Nõukogu määrus, millega muudetakse Nõukogu määrust (EÜ) nr 332/2002, millega liikmesriikide maksebilansi toetamiseks luuakse keskmise tähtajaga rahalise abi süsteem

Tähtis õiguslik teade

|

52008PC0717

Ettepanek: Nõukogu määrus, millega muudetakse Nõukogu määrust (EÜ) nr 332/2002, millega liikmesriikide maksebilansi toetamiseks luuakse keskmise tähtajaga rahalise abi süsteem  /* KOM/2008/0717 lõplik - CNS 2008/0208 */  

	[pic] | EUROOPA ÜHENDUSTE KOMISJON |Brüssel 30.10.2008KOM(2008) 717 lõplik2008/0208 (CNS)Ettepanek:NÕUKOGU MÄÄRUS,millega muudetakse nõukogu määrust (EÜ) nr 332/2002, millega liikmesriikide maksebilansi toetamiseks luuakse keskmise tähtajaga rahalise abi süsteem(komisjoni esitatud)SELETUSKIRI1. Nõukogu määrusega (EÜ) nr 332/2002 luuakse liikmesriikide maksebilansi toetamiseks keskmise tähtajaga rahalise abi süsteem, millega asendatakse varasem nõukogu määrusega (EMÜ) nr 1968/88 loodud süsteem. Süsteemi abil rakendatakse asutamislepingu artikliga 119 ette nähtud mehhanismi, mis võimaldab ühendusel anda vastastikust abi liikmesriigile, kes on „raskustes või [keda] ähvardab tõsine oht sattuda raskustesse seoses maksebilansiga kas maksebilansi üldise tasakaalustamatuse tõttu või tema käsutuses oleva valuuta tõttu” , tingimusel et kõnealune liikmesriik ei kuulu euroalasse.2. Eespool nimetatud määrusega, mis võeti vastu 2002. aasta veebruaris, alandati varasemas määruses sätestatud 16 miljardi euro suurust ülemmäära 12 miljardile eurole. Kõnealune otsus oli kooskõlas võimalike abisaajate arvu olulise vähenemisega, kuna sel ajal ei kuulunud euroalasse ainult kolm liikmesriiki. Kuigi põhjenduses 8 on märgitud, et ülemmäär „ tundub (…) Euroopa Liidu tulevasi laienemisi arvesse võtvat”, tuleb rahvusvahelise finantsolukorra praeguse arengu põhjal järeldada, et nimetatud summast ei pruugi piisata juhul, kui mitu liikmesriiki vajavad märkimisväärses mahus ühenduse keskmise tähtajaga rahalist abi. Seetõttu tehakse ettepanek suurendada ülemmäära 25 miljardi euroni, et parandada oluliselt Euroopa Liidu suutlikkust reageerida euroalast väljapoole jäävate liikmesriikide võimalikele vajadustele.3. Samuti tehakse ettepanek luua erimenetlus ülemmäära muutmiseks juhul, kui sellise otsuse jaoks tekib kiireloomuline vajadus, sest olemasolev menetlus määruse (EÜ) nr 332/2002 muutmiseks ei võimalda olukorras, kus seda nõuavad ebatavaliselt suured turuhäired, väga kiiresti reageerida, kuna kõnealune määrus põhineb omakorda asutamislepingu artikliga 308 ette nähtud menetlusel. Nõukogu peaks andma komisjonile volitused, mis võimaldaksid tal teha otsuse muuta ülemmäära pärast seda, kui ta on saanud majandus- ja rahanduskomitee arvamuse nii muudatuse kiireloomulisuse kui ka uue ülemmäära kohta. Tavamenetlus ülemmäära muutmiseks peaks seega säilima juhul, kui muudatuseks ei ole kiireloomulist vajadust või kui majandus- ja rahanduskomitee on kiirmenetluse kasutamise vastu või ei nõustu kavandatava ülemmäära suurusega.2008/0208 (CNS)Ettepanek:NÕUKOGU MÄÄRUS,millega muudetakse nõukogu määrust (EÜ) nr 332/2002, millega liikmesriikide maksebilansi toetamiseks luuakse keskmise tähtajaga rahalise abi süsteemEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 308,võttes arvesse ettepanekut,[1] mille komisjon esitas pärast nõupidamist majandus- ja rahanduskomiteega,võttes arvesse Euroopa Parlamendi arvamust[2],võttes arvesse Euroopa Keskpanga arvamustning arvestades järgmist:(1) Liikmesriikidele antavate laenude ülemmäära, mis on sätestatud määruses (EÜ) nr 332/2002, tuleks oluliselt suurendada, kuna suur arv liikmesriike ei kuulu euroalasse ja mitu nendest võivad vajada seoses praeguse üleilmse finantskriisiga ühenduse keskmise tähtajaga rahalist abi.(2) Et parandada ühenduse suutlikkust kiiresti reageerida finantskeskkonnas toimuvatele suurtele muutustele, mis mõjutavad liikmesriikide vajatava võimaliku abi kogusummat, tuleks näha ette erimenetlus ülemmäära edasiseks muutmiseks.(3) Seepärast tuleks vastavalt muuta määrust (EÜ) nr 332/2002,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 332/2002 artiklit 1 muudetakse järgmiselt.Lõike 1 teine lõik asendatakse järgmisega:„Selle süsteemi kohaselt liikmesriikidele antavate laenude põhisumma on kõige rohkem 25 miljardit eurot.”Lisatakse lõige 3: „Kui mitu liikmesriiki vajavad finantskeskkonna olulise halvenemise tõttu kiiresti ühenduse keskmise tähtajaga rahalist abi, võib komisjon teha otsuse muuta ülemmäära, olles eelnevalt saanud majandus- ja rahanduskomitee arvamuse nii muudatuse kiireloomulisuse kui ka muudetud ülemmäära kohta. Uus ülemmäär jõustub järgmisel päeval pärast selle avaldamist Euroopa Liidu Teatajas .”Artikkel 2Käesolev määrus jõustub järgmisel päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel, XX. detsember 2008Nõukogu nimeleesistuja [1] ELT C […], […], lk […].[2] ELT C […], […], lk […].